nahid-hub/BLUGE-bengali-wikipedia-section-title-prediction huggingface dataset:
অপরাধীদের বিটকয়েন ব্যবহারের বিষয়টি অর্থ নিয়ন্ত্রক, আইন প্রণয়নকারী ও প্রয়োগকারী সংস্থা ও গণমাধ্যমের দৃষ্টি আকর্ষণ করেছে। এ ব্যাপারে এফবিআই একটি গোয়েন্দা মূল্যায়ন তৈরি করেছে, এসইসি ভার্চুয়াল মুদ্রা ব্যবহার করে করা বিনিয়োগ পদ্ধতির ব্যাপারে সতর্কতামূলক বার্তা জারি করেছে এবং মার্কিন সিনেটে ২০১৩ সালের নভেম্বরে ভার্চুয়াল মুদ্রার ওপর একটি শুনানি অনুষ্ঠিত হয়েছিল।

বেশ কয়েকটি সংবাদ সংস্থা দাবি করেছে, বিটকয়েনের জনপ্রিয়তা বেড়ে যাওয়ার সাথে সাথে অবৈধ পণ্য কেনাকাটা করার সুযোগও বেড়ে গেছে। ২০১৪ সালে, ইউনিভারসিটি অফ ক্যানটাকি-র গবেষকরা "এ ব্যাপারে জোরালো প্রমাণ খুঁজে পান যে, কম্পিউটার প্রোগ্রামিং এ উৎসাহ ও অবৈধ কর্মকাণ্ড বিটকয়েনের প্রতি আকর্ষণ বাড়ায়। রাজনৈতিক ও বিনিয়োগের উদ্দেশ্যে বিটকয়েন ব্যবহারের ব্যাপারে তারা সীমিত বা শূন্যমাত্রার সমর্থন খুঁজে পেয়েছেন।"

সঠিক অনুচ্ছেদ শিরোনাম কোনটি?
titleA. অপরাধমূলক কার্যকলাপ
titleB. মাইনিং
titleC. ইতিহাস পরিবর্তন
titleD. দ্বৈত ব্যয়
উত্তর: titleA
মোট ১৪৩ দিন চলার পর, যুক্তরাষ্ট্রের প্রেক্ষাগৃহ থেকে ছবিটি ২০১৩ সালের ১৬ মে নামানো হয় এবং উত্তর আমেরিকায় মোট $১৬২,৮০৫,৪৩৪ আয় করে। ছবিটি আমেরিকার বাইরের দেশগুলোতে মোট $২৬২,৫৬২,৮০৪ আয় করে, যার মধ্যে $৫১,৫৯৭,৩২৩ জার্মানি, $৩৭,২৯৭,৯৭৯ ফ্রান্স, এবং $২৪,৮৯৩,৪৬২ যুক্তরাজ্য থেকে আসে, এবং বিশ্বব্যাপী মোট $৪২৫,৩৬৮,২৩৮ আয় করে। ২০১৩ সালে "জ্যাঙ্গো আনচেইন্ড" টারান্টিনোর ২০০৯ সালের "ইনগ্লোরিয়াস বাস্টার্ডস"-এর $৩২১.৪ মিলিয়ন আয় ছাড়িয়ে তার সর্বোচ্চ আয়ের চলচ্চিত্রের স্থান লাভ করে।

সঠিক অনুচ্ছেদ শিরোনাম কোনটি?
titleA. চিত্রনাট্য উন্নয়ন
titleB. মুক্তি
titleC. হোম ভিডিও
titleD. বক্স অফিস
উত্তর: titleD
মুহাম্মদের বয়স যখন ৩৫ বছর তখন কা'বা গৃহের পূনঃনির্মাণের প্রয়োজনীয়তা দেখা দেয়। কারণ তখন কাবাঘরের চারদিকে কেবল মানুষের উচ্চতার চেয়ে সামান্য বেশি উচ্চতাবিশিষ্ট একটি দেয়াল ছিল যার উচ্চতা ইসমাইলের সময়ই ছিল মাত্র নয় হাত; এর উপরে কোন ছাদও ছিল না। ফলে রাতে চোর ঢুকে বিভিন্ন সম্পদ চুরি করত। এছাড়া আরও বেশ কয়েকটি কারণে কাবা গৃহের সংস্কার কাজ শুরু হয়। পুরনো ইমারত ভেঙে ফেলে নতুন করে তৈরি করা শুরু হয়। এভাবে পুনঃনির্মানের সময় যখন হাজরে আসওয়াদ (পবিত্র কালো পাথর) পর্যন্ত নির্মাণ কাজ শেষ হয় তখনই বিপত্তি দেখা দেয়। মূলত কোন গোত্রের লোক এই কাজটি করবে তা নিয়েই ছিল কোন্দল। নির্মাণকাজ সব গোত্রের মধ্যে ভাগ করে দেয়া হয়েছিল। কিন্তু হাজরে আসওয়াদ স্থাপন ছিল একজনের কাজ। কে স্থাপন করবে এ নিয়ে বিবাদ শুরু হয় এবং চার পাঁচ দিন যাবৎ এ বিবাদ চলতে থাকার এক পর্যায়ে এমনই মারাত্মক রূপ ধারণ করে যে হত্যা পর্যন্ত ঘটার সম্ভাবনা দেখা দেয়। এমতাবস্থায় আবু উমাইয়া মাখজুমি একটি সমাধান নির্ধারণ করে যে পরদিন প্রত্যুষে মসজিদে হারামের দরজা দিয়ে যে প্রথম প্রবেশ করবে তার সিদ্ধান্তই সবাই মেনে নেবে। পরদিন মুহাম্মদ সবার প্রথমে কাবায় প্রবেশ করেন। এতে সবাই বেশ সন্তুষ্ট হয় এবং তাকে বিচারক হিসেবে মেনে নেয়। আর তার প্রতি সবার ব্যাপক আস্থাও ছিল। যা হোক এই দায়িত্ব পেয়ে মুহাম্মদ অত্যন্ত সুচারুভাবে ফয়সালা করেন। তিনি একটি চাদর বিছিয়ে তার উপর নিজ হাতে হাজরে আসওয়াদ রাখেন এবং বিবদমান প্রত্যেক গোত্রের নেতাদের ডেকে তাদেরকে চাদরের বিভিন্ন কোণা ধরে যথাস্থানে নিয়ে যেতে বলেন এবং তারা তা ই করে। এরপর তিনি পাথর উঠিয়ে নির্দিষ্ট স্থানে স্থাপন করেন। এই সমাধানে সবাই খুব সন্তুষ্ট হয়। এই ঘটনা থেকে মুহাম্মদের প্রজ্ঞা এবং নেতৃত্বের স্বভাবসুলভ গুণাবলির পরিচয় পাওয়া যায়।

সঠিক অনুচ্ছেদ শিরোনাম কোনটি?
titleA. ব্যবসা
titleB. প্রত্যাদেশ অবতরণ
titleC. কা'বা গৃহের সংস্কারকাজ
titleD. বিয়ে এবং সন্তানাদি
উত্তর: titleC
কামাল আমরোহী ভারতের উত্তর প্রদেশ আমরোহায় জন্মগ্রহণ করেন এবং পরে তার নাম কামাল 'আমরোহী' (আমরোহভী) গ্রহণ করেন। কামাল আমরোহীর চাচাত ভাই সৈয়দ মোহাম্মদ তাকি, পাকিস্তানের দৈনিক পত্রিকা জাং এর প্রধান সম্পাদক ছিলেন। আমরোহা থেকে অন্য ভালোভাবে পরিচিত উর্দু কবিদের মধ্যে পাকিস্তানে খ্যাতি পাওয়া উভয় রইচ আমরোহভী এবং জাউন ইলিয়া কামালের কাজিন হন।

সঠিক অনুচ্ছেদ শিরোনাম কোনটি?
titleA. সাউন্ডট্র্যাক
titleB. কর্মজীবন
titleC. প্রাথমিক জীবন
titleD. কামাল আমরোহী স্টুডিও
উত্তর: titleC
অষ্টাদশ শতাব্দীর শুরুতে অস্টেন্ড কোম্পানি বাংলায় ব্যাবসা করতে আসে। তারা এজেন্ট এবং তাদের নিজস্ব কর্মকর্তাদের মাধ্যমে বস্ত্র কেনা শুরু করে।ব্যাবসায় লাভ করতে শুরু করলে কম্পানির লোকেরা ঢাকায় বসতি স্থাপন করতে শুরু করে।

পরিসংখ্যান অনুযায়ী ১৭৪৭ সালে ঢাকার বস্ত্রশিল্প পণ্য (প্রধানতঃ মসলিন) এর বাণিজ্যের মুল্য ছিল প্রায় সাড়ে আঠাশ লক্ষ টাকা।

সঠিক অনুচ্ছেদ শিরোনাম কোনটি?
titleA. মুঘল যুগে মসলিন
titleB. অষ্টাদশ শতকে মসলিন
titleC. উৎস
titleD. সপ্তদশ শতকে মসলিন
উত্তর: titleB
"পাখি" একটি সরল, হাসিখুশি সংসারি মেয়ে। সে তার পরিবারকে খুবই ভালোবাসে। "অরণ্য সিংহ রায়" একজন ব্যবসায়ী। সে ভালোবাসা বিশ্বাস করে না। তবে সে তার "অনু" দিদিকে খুব ভালোবাসে। ঘটনাচক্রে অরণ্য'র ভাইয়ের সাথে পাখি'র বোনের বিয়ে হয়। এর সূত্র ধরে অরণ্য আর পাখির মধ্যে বিয়ে হয়। তাদের মধ্যে সমস্যা সৃষ্টি করার চেষ্টা করে অনু দির বর কৃষ্ণেন্দু ও অরণ্য এর পুরোনো বান্ধবী পামেলা। কারণ কৃষ্ণেন্দু পাখিকে আর পামেলা অরণ্যকে পছন্দ করে। তবে পাখি আর অরণ্য সব বাধাঁ পেরিয়ে একে অপরকে প্রচন্ড ভালবাসতে শুরু করে। তারা পুণঃবিবাহের সিদ্ধান্ত নেয়। কিন্তু বিয়ের সময় অরণ্য'র গুলি লাগে।

ছয় মাস পর

অরণ্যকে হারিয়ে পাখি মানসিক ভারসাম্য হারায়। তাকে চিকিৎসার জন্য উদয়গড় নিয়ে যাওয়া হয়। সেখানে সে তার অরণ্যর মতো একজনকে খুজেঁ পায় যে নিজেকে রাধেঁ বলে পরিচয় দেয়। কিন্তু পরে প্রমাণ হয় রাধেঁই অরণ্য আর কৃষ্ণেন্দু তাকে মারার পরিকল্পনা করে তা সবার সামনে প্রমাণ করার জন্য এই পরিচয় প্রকাশ করে। অরণ্যকে বিজলী বাচিঁয়েছিল বলে সে অরণ্যকে পাখির কাছ থেকে ছিনিয়ে নিতে চায়। কিন্তু অরণ্য বিজলীর সব চেষ্টা বৃথা করে দেয় এবং অরণ্যকে পাখির কাছ থেকে কেউ আলাদা করতে পারবে না বলে বাড়ি থেকে বের করে দেয়। রাজ নামে নতুন একজন তাদের মধ্যে সমস্যা শূরু করে। আসলে সে অরণ্যর সৎ ভাই।সে অরণ্যর মাকে লুকিয়ে রেখেছিল কারণ সে মনে করত তার জন্যই সে তার বাবার অবৈধ সন্তান বলে পরিচিতি পায়।কিন্তু পরে সে বুঝতে পারে এতে অরণ্যর মা বা অরণ্যর কোনো দোষ নেই তাই সে পাখিকে ও অরণ্যর মাকে অরণ্যর কাছে ফিরিয়ে দেয়।

সঠিক অনুচ্ছেদ শিরোনাম কোনটি?
titleA. সমালোচনা
titleB. প্রতিক্রিয়া
titleC. কাহিনী
titleD. সঙ্গীত
উত্তর: titleC
উইনচেস্টার কলেজে পড়াশোনা করেছিলেন হপার রিড। অক্সফোর্ড কিংবা কেমব্রিজ বিশ্ববিদ্যালয়ে পড়ার সুযোগ হয়নি তার। কিন্তু, ১৯৩৩ সালে ফাস্ট-বোলার হিসেবে সারে ক্লাবের সদস্য হবার ফলে উভয় বিশ্ববিদ্যালয়ের বিপক্ষে প্রস্তুতিমূলক খেলায় অংশগ্রহণের সুযোগ পেয়েছিলেন। তবে, কাউন্টি চ্যাম্পিয়নশীপের খেলায় সারের পক্ষে অংশগ্রহণ করতে পারেননি। কিন্তু, কেমব্রিজের বিপক্ষে অনুষ্ঠিত খেলায় দ্বিতীয় ইনিংসে ৪/২৬ পেলেও সারে কর্তৃপক্ষ রিডকে দলে নেয়নি। ফলে, এসেক্সের পক্ষে তার খেলার বিষয়েও আপত্তি উত্থাপন করেনি ক্লাব দলটি। এছাড়াও, ১৯০৪ থেকে ১৯১০ সময়কালে ২২ খেলায় এসেক্স প্রথম একাদশে অংশগ্রহণকারী আর্থার হলকম্বের সন্তান হিসেবেও তিনি যোগ্যতা লাভের অধিকারী ছিলেন।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. শৈশবকাল
titleC. অবসর
titleD. আন্তর্জাতিক ক্রিকেট
উত্তর: titleB
প্রাথমিক জীবনে তিনি বেড়ে উঠেছিলেন পাহাড়ের লোকলেয়ে শহর জীবন থেকে অনেক দূরের একটি ত্রিপুরা গ্রামে, যেখানে চোখে পড়ে সারি সারি পাহাড় যেন মিশে গেছে রাশি রাশি মেঘেদের দলে। আর কান পাতলেই বেজে উঠে ঝর্ণাধারার পাহাড়ীগোনের সুমধুর ধ্বনি। ছোটবেলা থেকেই ধর্মের বিভিন্ন বিষয়ে জানার আগ্রহ খুব বেশি ছিল তার। পাশাপাশি ধর্মের নিয়ম কানুনতো আছেই। কখনো একাদশী পালন কখনো উপবাস থেকে পূজা পার্বনের মাধ্যমে প্রার্থনা এবং কখনোবা বড়জনদের সাথে ধর্মীয় আসরে অংশগ্রহণ যেন তার নিত্য নৈমিত্তিক ব্যাপার। খুবই মিষ্টভাষী খুসী কৃষ্ণ ত্রিপুরার অমায়িক ব্যবহারে সবাই মুগ্ধ। তাই এলাকার সকলের নিকট খুব অল্প বয়সেই তিনি খুব স্নেহের পাত্র হয়ে উঠেন।

বাল্যকালে গ্রামের সবাই তাকে খুসী কৃষ্ণ ভক্ত নামেই ডাকতেন। পাহাড় জীবনে মদ একটি অপরিহার্য পানীয় হলেও তিনি তা পান করা থেকে বিরত থাকতেন। মাছ-মাংস অর্থাৎ আমীষ জাতীয় আহার গ্রহণেও বেশ অনীহা ছিল তার। তিনি ছোটকাল থেকেই বহু শাস্ত্র ও গ্রন্থ পাঠ করতেন এবং ধর্মীয় জ্ঞান লাভের চেষ্টা করতেন। ধর্মীয় ভাবনায় বিভোর খুসী কৃষ্ণ ছোটকাল থেকেই একটু উদাসীন ছিলেন। বোধহয় কোন কিছু জানার আগ্রহই তাবক বেশি বেশি ভাবতে শিখিয়েছিল। যেন অনুসন্ধিৎসু মন বরাবরই কোন কিছুর সন্ধানে বেড়িয়ে পড়ে তার। পাহাড়ের মনোরম পরিবেশে সহজ সরলভাবে বেড়ে উঠা খুসী কৃষ্ণ যুবক বয়সে আর বসে থাকতে পারলেন না। সন্ধান করতে লাগলেন সৎগুরুর। বিভিন্ন জায়গায় ঘুরতে লাগলেন ধর্মীয় জ্ঞানের অন্বেষণে। প্রথমে তিনি শ্রিীমৎ চিত্রসেন সাধু(ফাতারচান)’র সান্নিধ্য লাভ করেছিলেন। কিন্তু তিনি তার নিকট ধর্মের গভীর জ্ঞান লাভ করতে পারেননি বিধায় পুনরায় ঘুরে বেড়ান সৎ গুরুর সন্ধানে। ভারতের ত্রিপুরা রাজ্যসহ বিভিন্ন জায়গায় গমণ করার পরও সৎগুরুর সন্ধান না মিললে তিনি গাছবান এলাকায় ফিরে আসেন এবং এখানে কিছু সময় অতিবাহিত হওয়ার পর ঘুরতে ঘুরতে হঠাৎ কোন এক শুভক্ষণে সাক্ষাৎ পান শ্রীমৎ রত্ন মনি সাধুর। তিনি ফেনী নদী এলাকায় বর্তমান খাগড়াছড়ি জেলার মাটিরাঙ্গা উপজেলার রামশিরা গ্রামে শ্রীমৎ রত্ন মনি সাধুর সংস্পর্শে থেকে ধর্মের গভীর জ্ঞান অর্জনের চেষ্টা করেন। শিষ্যত্ব গ্রহণের কিছু সময় অতিবাহিত হওয়ার পর পরই শ্রীমৎ রত্ন মনি সাধু ভারতের ত্রিপুরা রাজ্যের ডুম্বুর নামক এলাকায় সপরিবারে স্থানান্তরিত হলে শ্রীমৎ খুসী কৃষ্ণ ত্রিপুরাও সপরিবারে ডুম্বুর তীর্থধামে গিয়ে বসবাস শুরু করেন। বন জঙ্গলে ঘেরা এই অঞ্চলটি জুম চাষের জন্য খুবই উপযোগী ছিল । তাই ধর্ম চর্চার পাশাপাশি শুরু করেন জুম চাষও। 


সঠিক অনুচ্ছেদ শিরোনাম কোনটি?
titleA. জন্ম ও বংশ পরিচয়
titleB. মৃত্যু
titleC. রিয়াং বিদ্রোহে অবদান
titleD. প্রাথমিক ও সন্ন্যাস জীবন
উত্তর: titleD
সুবিয়াকোর শহরতলী পার্থে জন্মগ্রহণ করেন ও সেখানেই শৈশবকাল অতিবাহিত করেন বো ক্যাসন। তারা সাত ভাই-বোন ছিলেন। শিশু অবস্থায় বিখ্যাত অস্ট্রেলীয় তারকা শেন ওয়ার্নকে অনুসরণ করে রিস্ট-স্পিন বোলিংয়ের দিকে ধাবিত হন। পরবর্তীতে, তার খেলোয়াড়ী জীবনে তাকে অনুকরণ করা কথা ও প্রভাব সম্পর্কে আলোকপাত করেন। জন্মকালীন ত্রুটি নিয়ে বড় হন ও তিনবার ওপেন-হার্ট সার্জারি করতে হয়েছিল তাকে।

জন্মকালীন হৃদযন্ত্রের সমস্যায় আক্রান্ত ছিলেন। নিয়মিতভাবে তাকে পর্যবেক্ষণে রাখা হতো ও প্রশিক্ষণকালীন ভারসাম্য রক্ষা করতে হতো। ২০০২ সালে অস্ট্রেলিয়া অনূর্ধ্ব-১৯ দলের সদস্যদের বিশ্বকাপে অংশ নেন। এছাড়াও, তিনি একাডেমি দলের পক্ষে খেলেছিলেন। ২০০২ সালে কমনওয়েলথ ব্যাংক ক্রিকেট একাডেমি’র বৃত্তিধারী হন।

সঠিক অনুচ্ছেদ শিরোনাম কোনটি?
titleA. অবসর
titleB. শৈশবকাল
titleC. আন্তর্জাতিক ক্রিকেট
titleD. যুব ক্রিকেটে অংশগ্রহণ
উত্তর: titleB
ইপসিল্যান্টি জল মিনার একটি ঐতিহাসিক হয় জল মিনার মধ্যে ইপসিল্যান্টি, মিশিগান, মার্কিন যুক্তরাষ্ট্র, একটি হিসেবে তালিকাভুক্ত ঐতিহাসিক স্থানগুলিতে জাতীয় নিবন্ধন ১৯৮১ সালে বিল্ডিং টাওয়ার উইলিয়াম আর পোঁচা দ্বারা পরিকল্পিত এবং বিস্তারিত শহর জলবণ্টন প্রকল্পের যে শুরু অংশ হিসেবে নির্মাণ করা হয়েছিল ১৮৮৯. ইপসিল্যান্টির সর্বোচ্চ পয়েন্টে অবস্থিত, টাওয়ারটি ২১,৪৩৫.৬৩ ডলারে ১৮৯০ সালে শেষ হয়েছিল। আজ টাওয়ারটি প্রায়শই তার ফালিক আকারের জন্য উপহাস করে এবং "ব্রিক ডিক" ডাকনাম অর্জন করেছে। 

এটি ইপসিল্যান্টিতে একটি সুপরিচিত ল্যান্ডমার্ক হয়ে দাঁড়িয়েছে এবং বিল্ডিংয়ের আকৃতি এবং অবস্থানের কারণে এই টাওয়ারটি প্রায়শই দর্শকদের এবং বাসিন্দাদের দিকনির্দেশ সরবরাহ করার জন্য অবস্থান হিসাবে বাসিন্দারা ব্যবহার করে। ইগি পপ ১৯৯৬ সালের এক সাক্ষাত্কারে এ সম্পর্কে বলেছিলেন, "ইপসিল্যান্টির সবচেয়ে বিখ্যাত জিনিসটি হ'ল প্রায় ১৭৫ বছরের পুরানো ইট দিয়ে তৈরি এই জলের টাওয়ারটি দেখতে এই বৃহত লিঙ্গের মতো দেখাচ্ছে" " 

২০০৩ সালে বিশ্বের সর্বাধিক ফালিক বিল্ডিং প্রতিযোগিতাটি "মন্ত্রিসভা" ম্যাগাজিনের দ্বারা ভবনটি সন্ধানের জন্য একটি প্রতিযোগিতা হয়েছিল যা একটি মানব পলাসের সাথে সাদৃশ্যপূর্ণ। প্রতিযোগিতার সূচনা যখন লেখক জোনাথন আমেস দাবি করে "স্লেট" পাঠকদের আকস্মিকভাবে আঁকেন, পরে তাঁর ডায়রীতে পরে প্রকাশিত হয়েছিল যে তিনি তাঁর "আই আই লাভ ইউ মোর থান ইউ জানে", নিউইয়র্কের ব্রুকলিনে উইলিয়ামসবার্গ ব্যাংক বিল্ডিং । সিটি, নিউ ইয়র্ক, বিশ্বের সবচেয়ে ফালিক ছিল। সত্যিকার অর্থে কোন বিল্ডিং "বিশ্বের সবচেয়ে ফ্যালিক" ছিল তা আবিষ্কার করার জন্য এটি মন্ত্রিসভা ম্যাগাজিনের নিজস্ব অনুসন্ধান শুরু করেছিল। নগর এবং পাঠকরা পরবর্তীকালে তাদের মতামত দেয় এবং ম্যাগাজিনের সম্পাদকদের কাছে তাদের দাবী আটকে দেয়। এন্ট্রি এবং আলোচনার মাস পর, ইপসিল্যান্টি জল মিনার বিজয়ী হিসাবে ঘোষণা করা হয়, যদিও পাঠকদের পোলের বিজয়ী ফ্লোরিডা স্টেট ক্যাপিটল ভবনের টালাহাসি । আরেকটি উল্লেখযোগ্য মনোনীত প্রার্থী ছিলেন বার্সেলোনার টরে আগবার। 

সঠিক অনুচ্ছেদ শিরোনাম কোনটি?
titleA. অপসারণ করা
titleB. এম্পায়ার স্টেট বিল্ডিং
titleC. ইপসিল্যান্টি ওয়াটার টাওয়ার
titleD. বুর্জ কাতার
উত্তর: titleC
প্রথম দিকে র‌্যাডক্লিফ ছেলেদের স্কুল সাসেক্স হাউজ স্কুল-এ পড়াশোনা করেন। পরে এএস লেভেলের জন্য ভর্তি হন সিটি অফ লন্ডন স্কুল-এ। ২০০৬ সালে তিনটি এসএ লেভেলে তিনি এ গ্রেড পান। কিন্তু সেখানেই পড়াশোনায় একটি বিরতির সিদ্ধান্ত গ্রহণ করেন।

খুব একটা ধর্মপ্রাণ না হলেও র‌্যাডক্লিফ বলেন যে তিনি "ইহুদি হতে পারার জন্য গর্বিত"। গ্যারি ওল্ডম্যান তাকে বাস গিটার বাজানো শেখান। এছাড়াও তিনি পাঙ্ক রক সঙ্গীতের বিশেষ অনুরাগী। তিনি বিভিন্ন ধরনের ব্যান্ডের গান পছন্দ করেন, তার এই পছন্দের তালিকায় আছে সেক্স পিস্তলস থেকে আর্কটিক মানকিজ এবং সাম্প্রতিক কালে সংযোজিত হার্ড-ফাই জ্যাক পেনাট ও কেট ন্যাশ-এর মতো ব্যান্ডের নাম। তার প্রিয় ব্যান্ড দ্য হোল্ড স্টেডি। তার পছন্দের ফুটবল ক্লাবটি হল ফুলহ্যাম ফুটবল ক্লাব। সেটে ব্যস্ততার সময় তিনি পছন্দ করেন তার সহকর্মীদের সঙ্গে টেবিল টেনিস ও ভিডিও গেম খেলা। তার ঘনিষ্ঠ বন্ধুরা হলেন রুপার্ট গ্রিন্ট, এমা ওয়াটসন, টম ফেলটন ও গ্যারি ওল্ডম্যান।

২০০৬ সালের সানডে টাইমস-এর ধনী তালিকায় উঠে আসে র‌্যাডক্লিফের নাম। তার ব্যক্তিগত সম্পত্তির মূল্য তখন চোদ্দো মিলিয়ন পাউন্ড স্টারলিং। এই তালিকা থেকে স্পষ্ট হয়ে যায় যে তিনি তখন ইংল্যান্ডের ধনীতম তরুণদের একজন। ২০০৭ সালে তার সম্পত্তির পরিমাণ বেড়ে দাঁড়ায় সতেরো মিলিয়নে। ইংল্যান্ডের তেত্রিশতম ধনী যুবক তখন তিনি।. প্রথম হ্যারি পটার ছবিতে অভিনয় করেই তিনি আয় করেছিলেন ২৫,০০,০০০ পাউন্ড, চতুর্থ ছবিতে প্রায় ৫.৬ মিলিয়ন পাউন্ড এবং পঞ্চম ছবিতে আট মিলিয়ন পাউন্ডেরও বেশি। উচ্চ আয় সত্ত্বেও তিনি বিলাসবহুল জীবনযাপন করেন না। তিনি বেশি খরচ করেন বইয়ের পিছনে। কারণ তিনি "পড়েন খুব বেশি"। র‌্যাডক্লিফ বিভিন্ন জনসেবামূলক সংগঠনেরও সাহায্যকারী। এগুলির মধ্যে অন্যতম কেন্টের সিটিংবার্ন শহরের ডেমেলজা হাউজ চিলড্রেন্স হসপাইস। তার জন্মদিনে তিনি এই প্রতিষ্ঠানে তার ভক্তদের দান করতে বলেন।

২০০৫ সালের জানুয়ারি মাসে সুনামি আক্রান্তদের সাহায্যার্থে তার অটোগ্রাফ করা একটি "হগওয়ার্টস ক্রিউ" টি-শার্ট নিলাম করেন। রিবিল্ডিং শ্রীলঙ্কা অর্গানাইজেশনের অর্থসাহায্যে সুনামি সেলিব্রিটি ক্লোদস অকশনের অংশ ছিল এই টি-শার্টটি। "হ্যারি পটার অ্যান্ড দ্য গবলেট অফ ফায়ার" ছবির শ্যুটিং চলাকালীন শুধুমাত্র ফিল্ম ইউনিট সদস্যদের জন্য ইস্যু করা এই টি-শার্টটি ৫২০ পাউন্ড বা ৮১১.৮০ ডলারে বিক্রি হয়।

তিনি ক্রিকেটের একজন অনুরাগী দর্শক। নিজের আঠারোতম জন্মদিন তিনি কাটান প্রথম ইংল্যান্ড বনাম ভারত টেস্ট ম্যাচ দেখে। প্রসিদ্ধ ভারতীয় ক্রিকেটার সচিন তেন্ডুলকরের এবং শেষদিন ইংরেজ ওপেনিং ব্যাটসম্যান অ্যান্ড্রু স্ট্রাউস-এর অটোগ্রাফ সংগ্রহের জন্য লাইনও দেন। এই বিষয়ে তিনি বলেন:
নিজের আঠারো বছয় বয়স পূর্তিতে তিনি বলেন,
এই মন্তব্যের পরই তিনি যখন তার অর্থের উপর দখল পেলেন, নিউ ইয়র্কের ম্যানহ্যাটনে কিনে ফেললেন একটি ২.১ মিলিয়ন পাউন্ডের অ্যাপার্টমেন্ট।

র‌্যাডক্লিফ জানিয়েছেন যে তিনি স্নায়বিক অসুখ ডিসপ্র্যাক্সিয়ায় সামান্য আচ্ছন্ন।.



সঠিক অনুচ্ছেদ শিরোনাম কোনটি?
titleA. জয়
titleB. "হ্যারি পটার"
titleC. মনোনয়ন
titleD. ব্যক্তিগত জীবন
উত্তর: titleD
বেদব্রত পাইন ঢাকা জন্মগ্রহণ করেন । তিনি কলকাতার সেন্ট লরেন্স হাই স্কুল এবং সাউথ পয়েন্ট হাই স্কুল এবং তারপরে ইলেক্ট্রনিক্স অ্যান্ড ইলেকট্রিকাল কম বিষয়ে পড়াশোনা করেন ।ইঞ্জিনিয়ার বিষয়ে।(ইসিই) আইআইটি খড়গপুরে (১৯৮২–১৯৮৬) তিনি আইভী লীগের থেকে বৃত্তি পেয়েছিলেন। পরে তিনি নিউ ইয়র্কের কলম্বিয়া বিশ্ববিদ্যালয়ে যান এবং ১৯৯২ সালে ফলিত পদার্থবিজ্ঞানে এমএস এবং পিএইচডি করেন। তাঁর স্ত্রী শোনালি বোস কলম্বিয়া বিশ্ববিদ্যালয় থেকে রাষ্ট্রবিজ্ঞানে স্নাতকোত্তরও করেছেন।

১৯৮৩ সালে বেদব্রত পেইন ন্যাসা জেট প্রপালশন ল্যাবরেটরি ক্যালিফোর্নিয়া ইনস্টিটিউট অফ টেকনোলজিতে যোগদান করেন এবং পরে জেপিএলের ইমেজ সেন্সর ও ফোকাল-প্লেন প্রযুক্তি গবেষণা এবং উন্নত বিকাশ পরিচালনা করেন। ১৯৯৩ সাল থেকে তিনি নাসার সাথে যুক্ত ছিলেন। তিনি নাসা কাজের সাথে একত্রে হয়ে ইউসিএলএতে সিএমওএস ইমেজিংয়ের কোর্স শিখেছিলেন এবং আন্তর্জাতিক সম্মেলনের সভাপতিত্ব করেছিলেন বেশ কয়েকটি সম্মেলনে আমন্ত্রিত বক্তাও ছিলেন। 

সঠিক অনুচ্ছেদ শিরোনাম কোনটি?
titleA. ফিল্ম ক্যারিয়ার
titleB. উদ্ভাবনী
titleC. ব্যক্তিগত জীবন
titleD. প্রাথমিক জীবন ও শিক্ষা
উত্তর: titleD
তৃতীয় পর্বের সাড়া দেখে পরিচালক বলেছিলেন চতুর্থ পর্ব নিয়ে আলাপ চলছে। কিন্তু চিত্রনাট‍্য লিখতে পারার আগেই মারিও পুজো মারা যাওয়ায় কাজটা আর এগোয়নি। কপোলা বলেছিলেন তিনি এবং পুজো দ্বিতীয় পর্বের মত একটা পর্বের ব‍্যাপারে আলোচনা করেছিলেন। ভিটো কর্লিয়নি হিসেবে ডি নিরো আবার ফিরবেন। ১৯৩০ এ তরুণ সান্তিনো কর্লিয়নির সাথে মিলে ভিটো কর্লিয়নি রাজনৈতিক ক্ষমতা দখলের চেষ্টা করছেন। অন‍্য অংশে ১৯৮০ র দিকের কাহিনিতে অ‍্যান্ডি গার্সিয়া ভিনসেন্ট কর্লিয়নি হিসেবে থাকবেন, কাজিন মেরির মৃত‍্যু যাকে তখনো তাড়িয়ে বেড়াচ্ছে। দশবছর ব‍্যাপি যুদ্ধ চালাতে চালাতে পারিবারিক ব‍্যবসা চালাচ্ছেন। যুদ্ধে হারতে হারতে পরিবারের ক্ষমতা এবং শ্রদ্ধা হারাচ্ছেন। মৃত‍্যুর আগে মাইকেল কর্লিয়নির সাথে শেষ একটা দৃশ‍্য থাকবে। অ‍্যান্ডি গার্সিয়া দাবি করেছিলেন গল্প প্রায় তৈরি আছে। সম্ভাব‍্য সিক‍্যুয়েলে পুজোর যে অংশ, ১৯৩০ এর দিকে কর্লিয়নি পরিবারের কাহিনি, সেটাকে ২০১২ সালে এড ফ‍্যালকো "দ‍্য ফ‍্যামিলি কর্লিয়নি" নামে একটা পূর্ণাঙ্গ উপন‍্যাসে রুপ দেন।

সঠিক অনুচ্ছেদ শিরোনাম কোনটি?
titleA. চতুর্থ চলচ্চিত্র
titleB. চলচ্চিত্র ত্রয়
titleC. দ্য গডফাদার পর্ব ২
titleD. দ্য গডফাদার
উত্তর: titleA
কালের সাক্ষী হয়ে দাঁড়িয়ে আছে দোয়ারাবাজার উপজেলার দোহালিয়া ইউনিয়নের পানাইল জমিদার বাড়ি। প্রায় ৪শ’ বছরের পুরনো বাড়ির প্রবেশদ্বারটি আজো স্মৃতি বহন করছে অতীত জৌলুসের। ধারণা করা হয়, ১৮৯৭ খ্রিষ্টাব্দে ভয়াবহ এক ভূমিকম্পে জমিদার বাড়ির দু’তলা বিশিষ্ট বসতঘর ও ঐতিহাসিক স্থাপনাগুলো ধ্বংসস্তুপে পরিণত হয়েছিল। কিন্তু এখনও রয়ে গেছে হারিয়ে যাওয়া ঐতিহাসিক এ স্মৃতিচিহ্ন।
এ বাড়িতে বসবাস করেছেন জমিদার পরিবারের পূর্বপুরুষ প্রেম নারায়ণ চৌধুরী। যিনি পরবর্তীতে মুসলমান হয়ে মোহাম্মদ ইসলাম নাম ধারণ করেছিলেন। তারই উত্তরসূরী দেওয়ান ছনুবুর রাজা চৌধুরী। পরবর্তী বংশধর এ উপমহাদেশের ইসলামী রেনেসাঁ ও জাতীয়তাবাদী আদর্শের বিপ্লবী সৈনিক দেওয়ান মোহাম্মদ আহবাব চৌধুরী ও দার্শনিক দেওয়ান মোহাম্মদ আজরফ চৌধুরী।
দোয়ারাবাজার উপজেলার দোহালিয়ার পানাইল জমিদার বাড়িটিকে দেওয়ান বাড়ি বা রাজবাড়ি নামেও ডাকা হয়। বিশাল বাড়ির আঙিনা। আঙিনার একেকটি বাড়ির ভিন্ন ভিন্ন নাম। কোথাও লেখা রয়েছে রাজবাড়ি, দেওয়ান বাড়ি অথবা জমিদার বাড়ি। মূলত সবই এক সুতোয় গাঁথা।
সুষ্ঠু তদারকি ও সংস্কারের অভাবে দার্শনিক দেওয়ান মোহাম্মদ আজরফ চৌধুরীর শেষ স্মৃতিটুকুও এখন বিলুপ্তির পথে। একসময় এখানে দেশ-বিদেশের অসংখ্য জ্ঞান অনুসন্ধিৎসুকদের সমাগম ঘটত। দেওয়ান মঞ্জিল, প্রায় ৪শ বছরের পুরনো প্রবেশদ্বার, পুরনো মসজিদ, দেওয়ান মোহাম্মদ আজরফ চৌধুরীর কবরস্থান ও তার পারিবারিক লাইব্রেরি পর্যটকদের নজর কাড়বে।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. জমিদার বাড়ির মসজিদ
titleC. বর্তমান অবস্থা
titleD. ইতিহাস
উত্তর: titleC
যান্ত্রিক ছাপার ব্যবস্থাগুলো উনবিংশ শতাব্দীর শেষ দিকে চালু হয়, যেমন লিনোটাইপ এবং মোনোটাইপ যন্ত্র, যেগুলোতে হাতের অক্ষরবিন্যাসের মত কিছু পরিবর্তনশীল বাক্যের ব্যবধান করা যেত। যখনই এই যন্ত্রগুলো ছাপার ব্যাপক উৎপাদনে বৈপ্লবিক পরিবর্তন আনে, প্রায় সেই একই সময়ে টাইপরাইটারের আবির্ভাব ব্যক্তিগত ও ব্যবসায়িক নথিপত্রের তৈরিতে আনে বৈপ্লবিক পরিবর্তন। কিন্তু টাইপরাইটারের যান্ত্রিক সীমাবদ্ধতার কারণে পরিবর্তনশীল ব্যবধানের সুযোগ ছিল না-মুদ্রাক্ষরিকরা শুধুমাত্র কতবার ফাঁকা চাবি চাপবেন তা নিয়ন্ত্রণ করতে পারতেন। কিছু ইংরেজি-ভাষাভাষী দেশের মুদ্রাক্ষরিকরা প্রাথমিক ভাবে বাক্যের মাঝে তিনটি ব্যবধান দিতে শিখেছিল গতানুগতিক ছাপার প্রশস্ত বাক্যের ব্যবধানের সাথে মিলিয়ে রাখতে, কিন্তু পরে তারা এটিকে দুইটি ব্যবধান হিসেবে স্থির করে, এই রীতি বিংশ শতাব্দীর পুরোটা সময় চালু ছিল। এটি ইংলিশ ব্যবধান হিসেবে পরিচিত ছিল, এবং ফরাসি মুদ্রাক্ষরিকদের থেকে আলাদা হিসেবে চিহ্নিত হয়, যাঁরা ফরাসি ব্যবধান ব্যবহার করা অব্যাহত রাখে।

সঠিক অনুচ্ছেদ শিরোনাম কোনটি?
titleA. যান্ত্রিক ছাপা এবং টাইপরাইটারের আবির্ভাব
titleB. ইতিহাস
titleC. শৈলী নির্দেশিকা
titleD. ব্যাকরণ নির্দেশিকা
উত্তর: titleA
১৯২৭ সালের শেষের দিকে মুক্তিপ্রাপ্ত "দা জ্যাজ সিঙ্গার" ছবিটি মূলত নির্বাক হলেও কিছু দৃশ্যে সিঙ্ক্রোনাইজড বা সমলয় সংলাপ এবং সমলয় সংগীতের ব্যবহার ছিল। এই পদ্ধতির ব্যবহার অবশ্য ১৯১৪ সালেও দেখা গিয়েছিল চার্লস তেজ রাসেল এর "দি ফটো-ড্রামা অফ ক্রিয়েশন" ছবিতে, সেখানে ফনোগ্রাফ যন্ত্রে গৃহীত সংলাপ ও সংগীতকে স্লাইড ও চলন্ত ছবির সঙ্গে সমলয়ে নিয়ে আসা হয়েছিল। ভিটাফোন যন্ত্রের সাউন্ড অন ডিস্ক পদ্ধতির বদলে এই সময় থেকে সাউন্ড অন ফিল্ম পদ্ধতিতে শব্দগ্রহণ হতে থাকে, প্রধানত ফক্সের মুভিটোন, ডিফরেস্টের ফনোফিল্ম ও আরসিএ ফটোফোন জাতীয় যন্ত্রে। শিল্পপতিরা উপলব্ধি করেন যে এই কথা বলা ছবি বা ‘টকিস’ এর ভবিষ্যৎ উজ্জ্বল।

প্রযুক্তিতে পরিবর্তন আসতে থাকে দ্রুতগতিতে। ১৯২৯ সালের শেষে গিয়ে দেখা যায় হলিউডের প্রায় সমস্ত ছবিই সবাক। তখন অবশ্য শব্দগ্রহণ যন্ত্রের প্রমিতকরণ ঘটেনি, কিন্তু অতিদ্রুত সেটাও হয়ে যায়। কিন্তু বিশ্বের অন্যান্য জায়গায় মূলত অর্থনৈতিক কারণে এই পরিবর্তন এসেছে অনেক ধীরে। অবশ্য চীন ও জাপানের সংস্কৃতি নির্বাক ছবিকে সবাকের পাশাপাশি তিরিশের দশকেও ধরে রেখেছিল, এমনকি বেশ কিছু অসামান্য ছবির জন্মও হয়েছিল এই সময়ে, যেমন উ অংগ্যাং পরিচালিত "দি গডেস" (চীন, ১৯৩৪), বা ইয়াসুজিরো ওজু পরিচালিত "আই ওয়াজ বর্ন, বাট..." (জাপান, ১৯৩২)। কিন্তু এমনকি জাপানেও, নির্বাক ছবির সঙ্গে যারা ধারাবিবরণী দিতেন, সেই বেনশি শিল্পীদের কেরিয়ার শেষ হয়ে যেতে থাকে।

সবাক ছবি ধীরে ধীরে অন্যান্য দেশেও প্রভাব বিস্তার করে, বড় প্রযোজকদের সঙ্গে পাল্লা না দিতে পেরে ছোট কোম্পানিগুলো প্রতিযোগিতা থেকে সরে যেতে বাধ্য হয়, ফলে বড় প্রযোজকরা আরও বেশি করে দর্শক আনুকূল্য পান। যুক্তরাষ্ট্রের কিছু ঐতিহাসিকদের মতে, শব্দের ব্যবহার শুরু হওয়াই হলিউডের চলচ্চিত্রশিল্পকে সেই সময়ের মারণ অর্থনৈতিক গ্রেট ডিপ্রেশনের হাত থেকে রক্ষা করে। এই সময় থেকে ১৯৪০ এর দশকের শেষ পর্যন্ত সময়কে ‘হলিউডের স্বর্ণযুগ’ বলা হয়। অতি দক্ষতার সঙ্গে চটক ও চাকচিক্য পরিবেশন করে হলিউড সারা বিশ্বের কাছে আকর্ষণীয় হয়ে ওঠে। এই যুগের সর্বোত্তম অভিনেতা অভিনেত্রীরা, যেমন ক্লার্ক গেবল, ক্যাথরিন হেপবার্ন, হামফ্রে বোগার্ট, গ্রেটা গার্বো রা বর্তমানে ক্লাসিক হিসেবে সমাদৃত। তবে ১৯৩০ দশকে হলিউডে সর্বোচ্চ ব্যবসা দেন শিশুশিল্পী শার্লে টেম্পল।

সঠিক অনুচ্ছেদ শিরোনাম কোনটি?
titleA. ১৯৮০ র দশক
titleB. অ্যানিমেশন
titleC. ১৯৬০ এর দশক
titleD. সবাক যুগ
উত্তর: titleD
সুধীন দাশের জন্ম কুমিল্লা শহরের তালপুকুরের বাগিচাগাঁওয়ে। তার বাবা নিশিকান্ত দাশ ও মা হেমাংগিনী দাশ। তিন বড় বোন ও ছয় বড় ভাইয়ের পর তিনি জন্ম নেন। ছোটবেলা থেকেই তিনি বাউন্ডুলে ধাঁচের ছিলেন। তবে পড়াশোনায় বরাবরই ভালো করতেন। তার হাতেখড়ি হয় বামচন্দ্র পাঠশালায়। তৃতীয় শ্রেণিতে উঠে তিনি ঈশ্বর পাঠশালায় ভর্তি হন। দ্বিতীয় বিশ্বযুদ্ধের ডামাডোলে সেই পাঠাশালাটি বন্ধ হয়ে যায়। এরপর কুমিল্লা জিলা স্কুল থেকে ম্যাট্রিক পাস করে তিনি ভর্তি হন কুমিল্লা ভিক্টোরিয়া কলেজে।

কলেজে পড়ার সময় থেকেই তিনি পড়াশোনার বাইরে বিভিন্ন বিষয়ের দিকে ঝুঁকে পড়েন। এসময় দাবা খেলার নেশা তাকে পেয়ে বসে। এসব কারণে শেষপর্যন্ত তার আর বিএ পরীক্ষা দেয়া হয়নি।

দাদা (বড় ভাই) সুরেন্দ্র নারায়ণ দাশ ওরফে সুরেন দাশের কাছ থেকে তিনি সংগীতের অনুপ্রেরণা লাভ করেন। সুরেন দাশ সংগীতের শিক্ষক ছিলেন। তাদের মায়ের ইচ্ছে থাকার পরেও প্রথম প্রথম তিনি সুধীন দাশকে গান শেখাতে চাইতেন না। তিনি চাইতেন, সুধীন আগে পড়াশোনা শিখুক। কিন্তু তিনি যে ঘরে ছাত্রছাত্রীদের গান শেখাতেন, সে ঘরের পেছনে এসে সুধীন দাশ দাঁড়িয়ে থাকতেন, আর সময় পেলে মাঠে গিয়ে গলা সাধতেন। একদিন সুরেন দাশ রেগে গিয়ে তার শিক্ষার্থীদের বলেন, ""এত চেষ্টা করেও তোমাদের শেখাতে পারছি না, অথচ ঘরের পেছনে যারা ঘুরঘুর করছে, তারা তো ঠিকই শিখে চলে যাচ্ছে!"" সুধীন দাশের মতে, এই কথাগুলো ছিল তার জীবনের সবচেয়ে বড় প্রেরণা।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষাজীবন
titleC. মৃত্যু
titleD. পরিবার
উত্তর: titleB
গুপ্ত শাসকগণ মূলত বৈষ্ণবধর্মের অনুসারী ছিলেন। গুপ্ত যুগের বেশিরভাগ মূর্তিতেই বিষ্ণু বা বিষ্ণুর কোন অবতারকে ফুটিয়ে তোলা হয়েছে। রাজশাহীর মাচমৈল বাগমারার ধূসর বেলেপাথরের বিষ্ণুমূর্তিটি সম্ভবত এ যুগের প্রাপ্ত মূর্তিগুলোর মধ্যে প্রাচীনতম। দেবমূর্তিটি ভাঙা অবস্থায় পাওয়া গেছে যেখানে দেবতার সম্মুখভাগ দণ্ডায়মান অবস্থায় দেখা যায়। যদিও এর ভঙ্গি এবং মূর্তিতাত্ত্বিক লক্ষণ গুপ্ত যুগের সঙ্গে সম্পূর্ণ একরূপ নয় তবে এর সূক্ষ্ম কারুকাজের স্বল্পতা দেখে এটি কুষাণ যুগ ও গুপ্ত যুগের সন্ধিক্ষণের বলে মনে হয়। মূর্তিটি আরও কয়েকটি গুপ্তযুগের বিষ্ণুমূর্তির সঙ্গে বরেন্দ্র গবেষণা জাদুঘর এ সংরক্ষিত আছে। গুপ্তযুগের অধিকাংশ ভাস্কর্যই ধর্মীয় মূর্তি যেগুলো মধ্যভারতীয় পুরোহিতদের বর্ণনার মত করে নির্মিত।

সঠিক অনুচ্ছেদ শিরোনাম কোনটি?
titleA. গুপ্ত যুগের মূর্তি
titleB. টেরাকোটা
titleC. আধুনিক ভাস্কর্য
titleD. হিন্দু মূর্তি
উত্তর: titleA
২০০১ সালের আদমশুমারি অনুসারে, সীতাকুন্ডের জনসংখ্যা ছিল ২৯৮,৫২৮ জন যার মধ্যে ১৬৩,৫৬১ জন পুরুষ এবং ১৩৪,৯৬৭ জস মহিলা অর্থাৎ পুরুষ ও নারীর অনুপাত ছিল ১২১ঃ১০০ এবং ৫৫,৮৩৭টি খানা ছিল (গড় খানা প্রতি ৫.৩)। ঐ আদমশুমারী রিপোর্ট অনুযায়ী, উপজেলার প্রশাসনিক স্তরের গড় জনসংখ্যা ছিল ওয়ার্ড প্রতি ৪,০৭২, মহল্লা প্রতি ১,৬৬৬, ইউনিয়ন প্রতি ২৯,৮৫৩, মৌজা (রাজস্ব আদায়ের সর্বনিম্ন একক-এলাকা) প্রতি ৫,০৬০ এবং গ্রাম প্রতি ৫,০৬০ জন।
২০১১ সালের পরিসংখ্যান অনুযায়ী সীতাকুণ্ড উপজেলার জনসংখ্যা ৩,৩৫,১৭৮ জন। এর মধ্যে পুরুষ ১,৮২,২২৩ জন এবং মহিলা ১,৫২,৯৫৫ জন।
এ উপজেলার ৮৬% লোক মুসলিম, ১৩% হিন্দু ও ১% অন্যান্য ধর্মাবলম্বী রয়েছে।

সঠিক অনুচ্ছেদ শিরোনাম কোনটি?
titleA. ভূ-প্রকৃতি
titleB. যোগাযোগ ব্যবস্থা
titleC. জনসংখ্যার উপাত্ত
titleD. প্রশাসন
উত্তর: titleC
ক্লাবটি জ্যোতির্বিজ্ঞান, বিমান, প্রকৌশল এবং অন্যান্য অনেকগুলি বিভাগ নিয়ে গঠিত। তরুণ বিজ্ঞানীদের উৎসর্গীকৃত বিভাগ রয়েছে যেখানে বাচ্চারা বিভিন্ন বৈজ্ঞানিক পরীক্ষা-নিরীক্ষা এবং ক্রিয়াকলাপে অংশ নিতে পারে। সাংস্কৃতিক কারণে, মহিলা সদস্যদের একটি পৃথক বিভাগ রয়েছে যার নাম "সায়েন্টিফিক গার্ল ক্লাব" এবং এটি অন্যান্য প্রধান বিভাগ থেকে পৃথকভাবে কার্যক্রম পরিচালনা করে; তবে এই বিভাগগুলির মধ্যে সহযোগিতা রয়েছে। 

সঠিক অনুচ্ছেদ শিরোনাম কোনটি?
titleA. পটভূমি
titleB. সম্প্রদায় উদ্যোগ
titleC. মিশন
titleD. বিভাগ এবং বিভাগসমূহ
উত্তর: titleD